cyanic-selkie/wikianc huggingface dataset:
The River Wild
Ëm wat geet et am Film?
D'Gail Hartman huet eng Rafting-Tour mat der Famill geplangt. Am leschte Moment kann hire Mann awer net matfueren. Sou decidéiert si déi Tour eleng mat hire Kanner ze maachen…
Canton de Nouvion-sur-Meuse
De Canton de Nouvion-sur-Meuse ass eng franséisch administrativ Andeelung am Arrondissement Charleville-Mézières am Departement Ardennes an der Regioun Grand Est.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Prince Edward Island
D'Prince Edward Island ass eng Insel an eng Provënz am Oste vu Kanada.
NGL-SNEP
Den NGL-SNEP ass eng Gewerkschaft zu Lëtzebuerg. Se seet vu sech selwer „déi eenzeg politesch neutral an onofhängeg Gewerkschaft” ze sinn.
De 14. Dezember 1987 gouf de fréieren NHV - Syndicat indépendant des artisans du Grand-Duché de Luxembourg an NGL - Neutral Gewerkschaft Letzebuerg - a.s.b.l (sic) ëmgenannt. Den 29. Mee 2012 gouf dunn den haitegen Numm NGL - SNEP, a.s.b.l. ugeholl.
Distrikt Horgen
Den Distrikt Horgen ass en Distrikt am Kanton Zürich an der Schwäiz.
Hombori Tondo
Den Hombori Tondo (fr. Monts Hombori) ass e Biergmassiv am Mali. E läit an der Regioun Mopti direkt nieft der Uertschaft Hombori op der Strooss déi vu Gao op Mopti féiert. De sougenannten Tafelbierg Hombori Tondo ass mat 1.153 Meter den héchste Bierg vum Mali.
Den Hombori Tondo ass och eng wichteg archeologesch Plaz, vru ronn 2000 Joer hunn do Mënschen an Hiele gelieft. Um Bierg liewen haaptsächlech d'Ethnië Songhai an Dogon.
Servais (Famill)
D'Famill Servais ass eng prominent lëtzebuergesch Famill, déi vum 18. Joerhonnert bis am Ufank vum 20. Joerhonnert eng wichteg Roll an der Politik an an der Industrie gespillt huet.
Zu hire bekanntste Vertrieder hunn de Staatsminister Emmanuel Servais a säi Jong Émile Servais gehéiert.
Schëld A, 27b
D'Schëld A, 27b ass e Verkéierswarnschëld aus dem Lëtzebuerger Code de la route, dat d'Distanz vun zwéin Drëttel uweist, tëscht dem Schëld A, 25 oder Schëld A, 26 an dem Gleisiwwergank mat Barrièren.
Originaltext aus dem Code de la route:
''28. Signaux de distance aux passages à niveau - Les signaux A,27a, A27b et A,27c, qui peuvent compléter les signaux A,25 ou A,26, indiquent, à l'approche d'un passage à niveau, les distances respectives qui séparent le signal du passage à niveau. Les signaux A,27b et A,27c sont placés respectivement aux deux tiers et au tiers de la distance entre le signal A,27a et le passage à niveau.''.
Croire
Croire ass e Lidd vun der belscher Sängerin Lara Fabian, komponéiert vum Jacques Cardona, mat Text vum Alain Garcia. Et war déi lëtzebuergesch Bedeelegung am Grand Prix Eurovision Song Contest 1988 zu Dublin, gesongen op Franséisch. Et koum op déi 4. Plaz mat 90 Punkten.
Val-de-Meuse
Val-de-Meuse ass eng franséisch Gemeng am Departement Haute-Marne an der Regioun Grand Est.
D'Gemeng Val-de-Meuse ass 1972 duerch d'Fusioun vun de Gemengen Avrecourt, Épinant, Lécourt, Maulain, Montigny-le-Roi (haut Sëtz vun der Gemengeverwaltung), Provenchères-sur-Meuse, Ravennefontaines, Récourt a Saulxures. 1974 koum nach Lénizeul dobäi.
An der Gemeng läit déi kleng Uertschaft Meuse déi dem Floss Meuse den Numm ginn huet.
The Little Drummer Girl (Film 1984)
The Little Drummer Girl ass en US-amerikanesche Film vum George Roy Hill aus dem Joer 1984 nom Roman The Little Drummer Girl vum John le Carré.
Ëm wat geet et am Film?
Den israeelesche Geheimdéngscht sicht no den Terroristen, déi an Däitschland en Haus vun israeeleschen Diplomate gesprengt hunn…
Schëld A, 27c
D'Schëld A, 27c ass e Verkéierswarnschëld aus dem Lëtzebuerger Code de la route, dat d'Distanz vum leschten Drëttel, tëscht dem Schëld A, 25 oder Schëld A, 26 an dem Gleisiwwergank mat Barrièrenuweist.
Originaltext aus dem Code de la route:
''28. Signaux de distance aux passages à niveau - Les signaux A,27a, A27b et A,27c, qui peuvent compléter les signaux A,25 ou A,26, indiquent, à l'approche d'un passage à niveau, les distances respectives qui séparent le signal du passage à niveau. Les signaux A,27b et A,27c sont placés respectivement aux deux tiers et au tiers de la distance entre le signal A,27a et le passage à niveau.''.
Autorité de concurrence du Grand-Duché de Luxembourg
D'Autorité de concurrence du Grand-Duché de Luxembourg (Konkurrenz-Autoritéit) ass e lëtzebuergescht ëffentlecht Etablissement, dat duerch d'Gesetz vum 30. November 2022 an d'Liewe geruff gouf an de fréiere Conseil de la concurrence ersetzt. De Verwaltungssëtz vun der ass an der Stad.
Der Autorité de concurrence hir Haaptaufgab ass et fir d'Artikele 4 a 5 vun Gesetz iwwer d'Konkurrenz ëmzesetzen, engersäits wat Ofkommessen tëscht Entreprisen oder Associatioune vun Entreprisen a gemeinsam Praktiken ugeet an anersäits fir Mëssbrauch vun dominante Positiounen z'iwwerwaachen an eventuell ze bestrofen.
Se mécht och sektoriell Enquêten, schreift Avisen iwwer all Gesetzesprojet oder reglementareschen Text déi d'Konkurrenz betreffen. All Joer kënnt e Joresrapport vun hiren Aktivitéiten eraus, wouran déi wichtegst Decisioune beschriwwe sinn, grad wéi alles wat der Zesummesetzung, den Ernennungen an Entloossunge vun de Membere vun der Autoritéit an de Finanzen ze dinn huet.
D'Autoritéit gëtt vun engem Verwaltungsrot (Collège de l'autorité) aus sechs permanente Memberen an op d'mannst grad esouvill Suppleante geréiert. D'Membere gi vum Grand-Duc fir en erneierbaart Mandat vu siwe Joer nominéiert.
Adlerniwwel
Den Adlerniwwel oder IC 4703 (kuckt Index-Katalog) ass en Niwwel zesumme mat engem Oppene Stärekoup am Stärebild Serpens. Dëse Koup huet am Messier-Katalog d'Nummer M 16 resp. am NGC d'Nummer NGC 6611. A ville Kataloge ginn d'Niwwelen an d'Stärekéip gläichbedeitend opgefouert, soudatt d'Messier-Katalog-Bezeechnung meeschtens och fir den Niwwel gebraucht gëtt.
Beschreiwung
Den Adlerniwwel ass ongeféier 7.000 Liichtjoer vun eiser Sonn ewech. Hien huet eng Visuell Magnitude vu 6,4m.
Et ass en Emissiounsniwwel (Typ H II), aus deem sech en oppene Stärekoup forméiert. E besteet haaptsächlech aus Waasserstoff, dee sech wéinst der niddreger Temperatur zu Waasserstoffmoleküllen zesummeschléisse konnt. Den zirka 20 Liichtjoer groussen Niwwel huet Stëbssailen, déi bis zu 9,5 Liichtjoer laang sinn an un deenen hire Spëtzten nei Stäre sinn, woufir si och Pillars of Creation (Saile vun der Genesis) gedeeft goufen. Déi Onduerchsiichtegkeet vum Niwwel kënnt duerch Silikat- a Kuelestoffpartikel zustan. Den Alter vun de Stäre läit bei ronn 800.000 Joer. E puer Stäre si ganz jonk, a ginn op 50.000 Joer geschat.
Entdeckung
Den oppene Stärekoup gouf vum Schwäizer Astronom Jean-Philippe de Chéseaux wärend der Kartographéierung vun 21 Niwwelen an de Jore 1745 a 1746 entdeckt.
Onofhängeg vun der Observatioun vum Chésaux, (seng Lëscht koum eréischt 1892 eraus, hat de franséischen Astronom Charles Messier den Niwwel 18 Joer méi spéit entdeckt. Seng Observatioun hat de Messier den 3. Juni 1764 a sengem Katalog agedroen. Den observéierte Stärekoup gëtt a sengem Katalog als e Koup vu klenge Stären, agebett an engem schwaache Gléie beschriwwen. Ausserdeem stellt hie fest, datt dee Stärekoup an engem "klengen Teleskop wéi en Niwwel ausgesäit". Eng direkt Observatioun vum Niwwel, sou wéi d'Fotoe vum Hubble-Weltraumteleskop e weisen, gouf nach net gemaach.
Fuerschung
1995 goufe mam Hubble-Weltraumteleskop Fotoe vun dëser Regioun gemaach, déi faszinéierend Strukture gewisen hunn. Et war fir déi éischt Kéier gelongen, detailléiert Ablécker an d'Genesisprozesser vu Stären ze maachen. D'Stëbssaile gläichen der Struktur vu Gräifvullen am Stuerzfluch, wouduerch den Niwwel säin Numm krut.
Ufank 2007 hat de Spitzer-Weltraumteleskop Fotoen am Infraroutberäich gemaach. Déi Fotoe weisen den intakten Niwwel, wéi een e vu bekannte Fotoe vum Hubble-Teleskop kennt, an eng Wollek aus gliddegem Stëbs. Et gëtt ugeholl, datt déi Wollek en Iwwerrescht vun enger Stärenexplosioun respektiv vun enger Supernova ass, an datt se warscheinlech genuch Kraaft huet, fir d'Moleküllwolleken, aus deenen d'Saile bestinn, an hirer Form ze veränneren. Sou besteet d'Méiglechkeet, datt dës Wollek vun der Supernova Stëbs a Gasen aus dem Niwwel mat sech räisst an déi doran an dohanner verstoppt jonk Stäre fräileet. D'Supernova, déi de méiglechen Ausléiser war, konnt warscheinlech virun ee bis zweedausend Joer um Himmel observéiert ginn. Duerch d'Distanz vu 7000 Liichtjoer läit d'Evenement schonn aacht oder néngdausend Joer zeréck. Astronome spekuléieren, datt d'Saile scho fort kéinte sinn, mir awer wéinst der grousser Distanz an der Zäit, déi d'Liicht fir dës Rees brauch, (kuckt Liichtvitess), nach den Zoustand vum Niwwel gesi wéi viru 7000 Joer.
New-Frontiers-Programm
D'Fuerschungsstrategie fir den New-Frontiers-Programm gouf fir d'éischt – fir d'Raumsond New Horizons ënnerzebréngen – 2002 formuléiert an 2003 gouf den éischte Budget fir dëse NASA-Programm opgestallt. D'Bezeechnung geet zeréck op den John F. Kennedy, deen d'Sich no „neie Grenzen“ 1961 a säi Regierungsprogramm als innepolitescht Motto propagéiert hat.
Missiounen
Déi éischt Sond, déi am Kader vun deem Programm 2006 gestart gouf, ass d'Pluto-Sond New Horizons.
Als zweet Sond gouf d'Juno am August 2011 op de Jupiter gestart.
2008 gouf ugefaange déi drëtt Missioun erauszesichen. Am Dezember 2009 huet d'NASA dräi Finalkandidate bekannt ginn :
Déi dräi Finaliste kruten ufanks zousätzlech Mëttele fir e Plang am Detail auszeschaffen. Déi drëtt New-Frontiers-Missioun soll da spéitstens 2018 starten.
Stefan Zweig
De Stefan Zweig, gebuer den 28. November 1881 zu Wien, a gestuerwen den 23. Februar 1942 zu Petrópolis a Brasilien, war en éisträichesche Schrëftsteller.
Hien huet Philosophie a Literatur zu Berlin an zu Wien studéiert an als iwwerzeegte Pazifist an Europäer den Éischte Weltkrich an der Schwäiz verbruecht, vu wou hie sech mat senge Frënn Romain Rolland an Emile Verhaeren fir de Fridden agesat huet. Hien huet an der psychologesch analyséierender Prosa säin Haaptaarbechtsfeld fonnt.
Seng bekanntst Wierker sinn:
Canton d'Arize-Lèze
Mam Dekret vum 18. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Schëld A, 27a
D'Schëld A, 27a ënner dem Schëld A, 25 ass e Verkéierswarnschëld aus dem Lëtzebuerger Code de la route, dat déi relativ Distanz bis bei de Gleisiwwergank mat Barrièren ugëtt. Et steet deemno op 3/3 vun dëser Streck.
Joseph Alphonse Theis
De Joseph Alphonse Theis, gebuer de 6. Mee 1883 zu Dikrech a gestuerwen de 5. Oktober 1952, war e lëtzebuergesche Politiker a Geschäftsmann.
Hie war vun 1926 bis 1941 a vun 1944 bis 1945 Buergermeeschter vun der Gemeng Dikrech.
Hassan Rohani
Den Hassan Rohani (och als Rouhani, Rowhani oder H. Ruhani transkribéiert; Persesch حسن روحانی - Ḥasan Rūḥānī), gebuer als Hassan Feridon den 13. November 1948 zu Sorkheh, ass en iranesche Politiker a schiittesche Rechtsgeléierten. Zanter dem 3. August 2013 ass hien de siwente President vun der Islamescher Republik Iran.
De Kleriker Rohani gëllt fir iranesch Verhältnesser als moderat. Hien huet ugekënnegt, eng Biergerrechts-Charta aféieren ze wëllen, an anescht wéi säi Virgänger Mahmud Ahmadinedschad d'Zesummenaarbecht mat der Weltgemeinschaft nees ze verbesseren. Am Atomsträit trëtt hien a priori fir e Kompromëss an, fir eng Ophiewung vun den internationale Sanktioune géint säi Land z'erreechen, déi zu enger grousser Wirtschaftskris gefouert hunn.
Liège-Bastogne-Liège 2019
D'Vëloscourse Liège-Bastogne-Liège 2019 war déi 105. Editioun vun dëser Course op der Strooss fir Hären. Si war den 28. Abrëll 2019 an de Provënze Léck a Lëtzebuerg, an der Belsch, an et war eng Kompetitioun UCI World Tour 2019 an der Kategorie 1.UWT. D'Arrivée war net wéi gewinnt zu Ans mä zu Léck um Boulevard d'Avroy.
De Jakob Fuglsang huet d'Course gewonnen nodeems e sech an der Côte de la Roche-aux-faucons vu senge Konkurrenten ofsetze konnt.
Pomme, pomme, pomme
Pomme, pomme, pomme ass e Lidd vun der lëtzebuergescher Sängerin Monique Melsen, komponéiert vum Hubert Giraud, mat Text vum Pierre Cour.
Et war déi lëtzebuergesch Bedeelegung am Grand Prix Eurovision Song Contest 1971 zu Dublin, gesongen op Franséisch. Et koum op déi 13. Plaz mat 70 Punkten.
The Robe
The Robe ass en US-amerikaneschen historesche Film vum Henry Koster aus dem Joer 1953 no engem Buch vum Lloyd C. Douglas. Dëse Monumentalfilm war den éischte Film deen am CinemaScope Format gedréint gouf.
Ëm wat geet et am Film?
De réimesche Militärtribun Marcellus gëtt zur Zäit vum Keeser Tiberius a Palestina strofversat. Zu Jerusalem muss hien op Befeel vum Pontius Pilatus bei der Kräizegung vu Jesus matmaachen…
Syndicat national des enseignants
De Syndicat national des enseignants, gekierzt SNE ass eng Gewerkschaft zu Lëtzebuerg déi der CGFP no steet a sech fir d'Personal aus dem Enseignement asetzt.
Am Joer 1947 gouf d'Association générale des instituteurs et institutrices du Grand-Duché de Luxembourg gegrënnt, déi dunn 1979 den haitegen Numm Syndicat national des enseignants (SNE) ugeholl huet.
Piemont
Piemont (it: Piemonte) ass eng italieenesch Regioun mat ronn 4,5 Mio. Awunner. Den Numm kënnt aus dem laténgeschen a bedeit "um Fouss vun den Alpen".
Kinneksindeschen Ugrëff
De Kinneksindeschen Ugrëff ass en Erëffnungssystem vum Schachspill, deen duerch e wäissen Opbau mat Sf3/g3/Lg2/0-0/d3/Sbd2/e4 definéiert ass.
Zuchfolgen
De Kinneksindeschen Ugrëff kann iwwer eng ganz Rëtsch Zuchfollegen entstoen, woubäi ee grondsätzlech tëscht zwou Haaptméiglechkeeten ënnerscheet.
Piemont
Piemont grenzt un d'Regioune Val d'Aosta, Ligurien, Emilia-Romagna a Lombardei. D'Haaptstad ass Turin. An der Regioun Piemont läit d'Quell vum Po, dem längste Floss vun Italien.
Charles Tyner
1972 krut hien den Auszeechnung Bronze Wrangler fir de Film The Cowboys.
Avegno (Ligurien)
Avegno ass eng Uertschaft a Gemeng an Italien an der Provënz Genua.
Abakan
De Begrëff Abakan bezeechent:
Lugo
Lugo ass d'Haaptstad vun der spuenescher Provënz Lugo a läit an der Autonomer Gemeinschaft Galicien am Nordweste vu Spuenien. Lugo huet ronn 100.000 Awunner. D'UNESCO huet d'réimesch Mauere vu Lugo 2000 op d'Lëscht vum Weltierwe gesat.
Quino
De Quino, mam richtegen Numm Joaquín Salvador Lavado Tejón, gebuer de 17. Juli 1932 zu Mendoza an Argentinien an och do gestuerwen den 30. September 2020, war e Comic-Auteur an -Zeechner.
Säi bekanntste Personnage ass d'Mafalda, e Meedchen, dat aus senger Siicht Alldaagsproblemer duerchlieft a kommentéiert. Heiandsdo sinn et och, hannert de "kanneregen" Aussoen, Uspillungen op gesellschaftlech oder politesch Aspekter, déi wärend der Militärdiktatur an Argentinie just "verstoppt" konnte gemaach ginn.
1973 huet de Quino, mat Mafalda opgehalen a moolt zanterhir humoristesch Cartoons. D'Mafalda moolt e just nach fir engagéiert Campagnen, z. B. fir d'Unicef oder Amnesty international.
Hien ass den 30. September 2020 un de Suitte vun engem Hireschlag gestuerwen.
Auszeechnungen
A Frankräich gouf en zum Officier des Arts et des Lettres an zum Officier de la Légion d'honneur ernannt. Och d'Mafalda krut dës Auszeechnung, an ass domat deen éischte Bande-dessinées-Personnage, dee sou eng krut.
Carlo Vanzina
De Carlo Vanzina, gebuer den 13. Mäerz 1951 zu Roum an och do gestuerwen den 8. Juli 2018, war en italieenesche Filmregisseur, Dréibuchauteur a Filmproduzent.
Fontella Bass
D'Fontella Bass, gebuer den 3. Juli 1940 zu St. Louis, Missouri an och do de 26. Dezember 2012 gestuerwen, war eng US-amerikanesch R&B- a Soul-Sängerin, Pianistin a Komponistin. Hire bekanntsten Hit ass Rescue Me aus dem Joer 1965.
Ce soir je t'attendais
Ce soir je t'attendais ass e Lidd vun der franséischer Sängerin Michèle Torr, komponéiert vum Bernard Kesslair a getext vum Jacques Chaumelle. Et war déi lëtzebuergesch Bedeelegung am Grand Prix Eurovision Song Contest 1966 zu Lëtzebuerg, gesongen op Franséisch. Et koum op déi 10. Plaz mat 7 Punkten.
Jackett
Eng Jackett ass e Kleedungsstéck mat laangen Äerm dat den Uewerkierper bedeckt. Iwwer Broscht a Bauch ka se op- an zougemaach ginn, zum Beispill mat Hëllef vun enger Tirett oder Knäpp. Si gëtt souwuel vu Männer wéi och vu Fraen ugedoen, mä meeschtens gëtt et geschlechtsspezifesch Modeller. De Stofft oder d'Material vun enger Jackett ass generell relativ schwéier oder déck well den Haaptzweck vun der Jackett de Schutz géint d'Keelt ass.
Den Ënnerscheed tëscht der Jackett an dem Mantel läit bei der Längt vum Gezei: eng Jackett geet net méi déif wéi den Hënner.
The Disliked
The Disliked sinn eng lëtzebuergesch Reggaeband vu Biergem, déi 2002 gegrënnt gouf. D'Lidder sinn op Englesch an op Franséisch.
Si ass op bal all groussem Museksfestival zu Lëtzebuerg opgetrueden, dorënner dem Food for Your Senses (2008, 2009, 2010, 2011, 2013, 2019), Rock um Knuedler, e-Lake festival (2009, 2019), Mess for Masses (2009, 2011, 2014), Rock-A-Field (2015), Rock un der Atert (2016, 2019) a Koll an Aktioun (2015, 2018).
Den Ufank als Punk- a Ska-Punk-band
The Disliked gouf 2002 als Schülerband gegrënnt, déi Punk gespillt huet. Déi ursprénglech Membere waren zesummen am Escher Jongelycée. Si hunn 2005 den Album Fresh Trash erausbruecht an d'Joer drop de Museklabel Ashcan Records matgegrënnt.
Duerno huet sech der Grupp hire Museksstil a Richtung Ska-Punk weiderentwéckelt. 2007 hu si mat neien Opnamen ugefaangen. Nodeems e puer Museker d'Band verlooss haten a vun der Originalformatioun nach de Gittarist Cédric Metz, de Gittarist Laurent Biver an de Sänger a Keyboardist Raphael Dumont iwwreg waren, goufen Enn dës Joers de Batteur Patrick Arend an de Bassist Jean Hommel recrutéiert. 2008 gouf de Rescht vum Album My Parents Went to Eldorado and All I Got Is This Lousy Cadillac opgeholl. Do gi verschidde Museksstiler kombinéiert, wéi Ska-Punk, Jazz, Blues a Punk.
Zwee Joer méi spéit hunn The Disliked de akustesche Livealbum The Royal Show am Inouï zu Réideng opgeholl.
Entwécklung a Richtung Reggae
Duerno ass et méi roueg ëm d'Band ginn, well d'Museker an ënnerschiddleche Länner studéiert hunn, och wann nach heiansdo Concerte gespillt goufen. Fënnef Joer laang huet hunn d'Museker un neiem Material geschafft, wat sech vill méi um Reggae orientéiert huet. Donieft goufen tëscht 2011 an 2013 mat Colonia, Ballad of KCR Jones, Waiters Don't Wait an Hi Again och véier nei Lidder verëffentlecht. 2014 ass den John Wolter als neie Batteur derbäikomm, fir de Patrick Arend ze ersetzen.
Den 23 Januar 2015 war d'Releaseparty vum drëtte Studiosalbum Hôtel N°25 an der Escher Kufa. Dee gouf, wéi schonn déi anere Studiosalbumen, an Däitschland opgeholl. Fir déi éischt Singleauskopplung, Le Captain, gouf fir d'éischte Kéier och e Museksvideo gedréint. De Regisseur war de Gilles Scaccia an d'Première um Mess for Masses am November 2014. Och fir d'Lidd Hi Again, dat schonn 2013 verëffentlecht gi war, gouf 2015 e Videoclip zu Wien gedréint.
Am Summer 2015 hunn The Disliked op klenge Bünen am Südeweste vu Frankräich gespillt. Dobäi goufe si vum Concertsfotograf Sam Flammang begleet. Deen huet iwwer déi kleng Tour en Documentaire The Disliked - Play-A Tour Documentary vun enger halwer Stonn gedréint, deen och am Kinosch an am Prabbeli gewise gouf.
D'Joer drop huet d'Band eng Mini-Play-a Tour duerch dräi lëtzebuergesch Caféen gespillt.
Syndikat Erzéiung a Wëssenschaft am OGBL
De Syndikat Erzéiung a Wëssenschaft am OGBL, gekierzt SEW, ass eng Gewerkschaft zu Lëtzebuerg déi dem OGB-L no steet a sech fir d'Personal aus dem Enseignement asetzt.
The Disliked
Reggae Rescue
2021 ass dunn d'EP Underwater Rescue erauskomm, mat der Singleauskopplung Salmon.
Distrikt Meilen
Den Distrikt Meilen ass en Distrikt am Kanton Zürich an der Schwäiz.
Cagliari
Cagliari ass d'Haaptstad vun der Provënz Cagliari an d'Haaptstad vun der italieenescher Autonomer Regioun Sardinien. Et ass eng Hafestad am Süde vun der Insel, un den Uwänner vum Golf mat dem selwechten Numm.
2020
D'Joer 2020 huet op engem Mëttwoch ungefaangen. Et war e Schaltjoer.
Sport
Wéinst der COVID-19 Pandemie si vill sportlech Evenementer, Championnater oder Turnéiere verréckelt ginn oder ganz ausgefall.
Heinrich Rütten
Den Heinrich Martin Rütten, gebuer den 22. August 1901 zu Krefeld a gestuerwen de 27. Mäerz 1957 zu Euskirchen, war en däitsche Politiker a Verwaltungsjurist, deen am Zweete Weltkrich Landrat zu Lëtzebuerg war.
Den Heinrich Rütten huet zu Bonn an zu Marburg Droit studéiert an 1924 promovéiert. De Rütten, deen am Februar 1938 Landrat vu Bielefeld genannt gi war a vun 1940 un de Nopeschkrees Halle in Westfalen matgefouert huet, ass am Juli 1944 als Nofollger vum Bruno Jung Landrat vum Krees Esch ginn. Offiziell gouf hien zu Esch de 5. Juli 1944 a säin Amt agefouert. Ufanks September 1944 huet hie sech awer schonn erëm Richtung Bielefeld dovu gemaach, fir den Amerikaner, déi net méi wäit vu Lëtzebuerg ewech waren, net an d'Gräpp ze falen.
No e puer Wochen zu Bielefeld ass hien ofkommandéiert ginn, fir de Landrat vum Krees Koblenz z'ersetzen. Bis November 1944 huet hie sech zu Rhens bei Koblenz opgehalen. Vum Dezember 1944 bis de Juni 1946 war hien dann erëm zu Bielefeld.
Den Heinrich Rütten ass am Abrëll 1933 SA-Sturmführer ginn, am Januar 1935 „förderndes Mitglied“ vun der SS an am Mee 1935 Member vun der NSDAP. Am Laf vun der Entnazifizéierungsprozedur an Däitschland ass de Rütten an enger éischter Phas als Matleefer agestuuft an dono awer entlaascht ginn. 1951 gouf hien Oberkreisdirektor vum Krees Euskirchen, bis zu sengem Doud bei engem Verkéiersaccident op enger Déngschtrees am Joer 1957. Bei dem Entnazifizéierungsprozess huet de Rütten behaapt, hien hätt zwou lëtzebuergesch Fraen, déi wéinst Bäihëllef zur Fahnenflucht verurteelt gi waren, virun der Vollstreckung vum Doudesurteel gerett: "„Im August 1944 bat mich der Generaldirektor des Luxemburger ARBED-Konzerns, einen seiner ältesten Meister zu empfangen, der mit einer heiklen Sache kommen wollte. Herr K[.]-W[.], Esch, Kirchstr. […] trug mir vor, dass seine beiden Töchter zum Tode verurteilt worden wären, weil sie seinem Enkel zur Desertation verholfen hätten. […] Da ich mit diesen Verfahren als Landrat nichts zu tun hatte, konnte ich wenig Hoffnung machen. Da ich aber von dem Recht des Herrn K[.]-W[.] überzeugt war, habe ich zusammen mit einem Arzt die beiden Frauen haftunfähig schreiben lassen, und so ihre Entlassung aus dem Gefängnis erreicht. Sie haben sich dann bis zur Räumung [Euphemismus für die Flucht der Nazis Anfang September 1944, Anm. d. Verf.] verborgen gehalten. Hierfür brachte mir der Vater einen Umschlag mit einer größeren Summe, ich schätzte dem Überblick nach auf 20.000 Mark. Ich habe selbstverständlich den Umschlag zurückgewiesen und es auch abgelehnt, den Betrag für die NSV [Nationalsozialistische Volkswohlfahrt] oder, nach einem späteren Vorschlag, für das Rote Kreuz anzunehmen.“"
The Bear (Film 1984)
The Bear ass en US-amerikanesche Film vum Richard C. Sarafian aus dem Joer 1984.
Ëm wat geet et am Film?
De Film erzielt d'Liewe Paul W. "Bear" Bryant, Trainer vun der University of Alabama American-Football Ekipp.
Gemeng Hamm
D'Gemeng Hamm war eng Gemeng zu Lëtzebuerg, déi haut als Quartier Hamm zur Stad Lëtzebuerg gehéiert.
Geschicht
D'Gemeng Hamm ass den 1. Januar 1874 op Grond vum Gesetz vum 20. Dezember 1873 entstanen. Se huet sech zesummegesat aus :
D'Gemeng Hamm huet den 1. Juni 1920 (Gesetz vum 26. Mäerz 1920), zesumme mat de Gemengen Hollerech a Rollengergronn mat der Stad Lëtzebuerg fusionéiert.
Boosted Arcas
D'Boosted Arcas war eng amerikanesch zweestufegHéichtefuerschungsrakéit.
D'Boosted Arcas hat eng Startstuf vum Typ ARC Booster an eng zweet Stuf vum Typ Arcas 2-2.
D'Boosted Arcas gouf tëscht 1961 an 1972 55-mol gestart.
Meteorit vun Treysa
De Meteorit vun Treysa, och Meteorit vu Rommershausen, ass e Meteorit deen an engem Bësch nordwestlech vun der Uertschaft Rommershausen an der nordhessescher Gemeng Schwalmstadt opgeschloe war. De Meteorit goung an déi däitsch astronomesch Geschicht als ee vun de bedeitendsten noweisbar observéierte Meteorittenaschléi an der Neizäit an. Hie gëtt als mëttleren Oktaedrit vun der cheemescher Grupp IIIB klassifizéiert an huet Widmanstätten-Strukturen.
Geschicht
Aenzeien hunn den 3. Abrëll 1916 um 15:30 Auer vun engem Donnerschlag an Dampwolleke geschwat. D'Liicht an de Kaméidi koume vun engem Meteorit, dee bei Rommershausen an de Bësch mam Numm Interessentenwald geschloe war.
Den Alfred Wegener hat en Aenzeienopruff an den Zeitunge gemaach, a konnt d'Bunnn vum Meteorit a seng méiglech Opschlagplaz no deenen hire Berichter, wéi sech méi spéit erausgestallt huet, mat enger zimmlech grousser Genauegkeet vu +/- 800 m berechnen. Wéi no en ettlech Méint de Meterit nach net fonnt gi war, gouf eng Belounung vun 300 Reichsmark ausgesat, fir dejéinegen deen de Meteorit géif fannen. Tatsächlech gouf de Meteorit doropshi fonnt. Obschonn et jee no Auteur verschidde Meenungen iwwer den Datum an d'Persoun déi de Meteorit fonnt huet gëtt, gëtt am Allgemengen de Fierschter Huppmann zitéiert deen de Meteorit de 5. Mäerz 1917 an engem 1,50 Meter déiwen Aschlagkrater fonnt huet. Den Eisen-Néckelmeteorit war 63,28 kg schwéier a 36 cm breet. Hie war nëmme wéineg zersplittert a relativ vollstänneg erhalen. Et goufen 23 Placken an Uschlëff vum Meteorit gemaach a vu geologesch-mineralogesche Fuerschungsinstituter ënnersicht.
Op der Aschlagplaz gouf 1986 e Stee mat enger Tak vum Knüllgebirgsverein opgeriicht fir un dat kosmescht Evenement z'erënneren.
De Meteorit selwer ass am Mineralogesche Musée zu Marburg op der Lahn ausgestallt, an en Ofgoss dovu kann een am Museum der Schwalm zu Ziegenhain gesinn.
Canton de Couserans Est
De Canton de Couserans Est ass eng franséisch administrativ Andeelung an den Arrondissementer Foix a Saint-Girons am Departement Ariège an der Regioun Occitanie.
Mam Dekret vum 18. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Nensi
Geschicht
1983 huet den Anatoli Bondarenko am Oblast Donezk d'Grupp "Hobby" (Хобби) an d'Liewe geruff, déi den Album "Kristallléift" (Хрустальная любовь) erausbruecht huet a bis zum August 1991 erfollegräich regional Optrëtter hat. Am Laf vum Zerfall vun der Sowjetunioun huet sech "Hobby" och opgeléist.
Dunn huet den Anatoli Bondarenko Membere fir eng nei Grupp zesummegesicht, déi 1992 op Moskau geplënnert ass an do ënner dem Numm "Nensi" vum Studio "Sojus" (Союз) produzéiert gouf. Mam Lidd "Damp vun den Zigrette mat Menthol" (Дым сигарет с ментолом) vun 1993 fänkt hire grousse Succès un. 1995 hu se zu Moskau de Museksconcours "Musek-Leederwon" (Муз-Обоз) gewonnen an d'Joer drop huet den Éischte Kanal (ОРТ) se zur beschter Grupp vum Land gewielt. Fir hir fofzéng Joer si se 2009 fir eng Welttournee gestart.
Michèle Torr
D'Michèle Torr, gebuer de 7. Abrëll 1947 zu Pertuis als Michelle Cléberte Tort, ass eng franséisch Sängerin. Si huet hir Carrière 1962 ugefaangen.
Si huet Lëtzebuerg beim Eurovision Song Contest 1966 zu Lëtzebuerg mam Lidd "Ce soir je t'attendais" vertrueden. Si koum op déi 10. Plaz mat 7 Punkten.
Eelef Joer méi spéit huet si Monaco beim Eurovision Song Contest 1977 zu London mam Lidd "Une petite française" vertrueden. Déi Kéier koum si op déi 4. Plaz mat 96 Punkten.
Am Joer 1970 huet si mat 2 Lidder bei der franséischer Vir-Selektioun fir de Grand Prix matgemaach, ass awer net iwwer d'Halleffinall erauskomm.
Kierch Lelleg
D'Kierch zu Lelleg ass eng kathoulesch Kierch déi zur Par Musel a Syr Saint-Jacques, zum Dekanat Osten an zu der Gemeng Manternach gehéiert.
De Patréiner vun der Kierch ass den hellegen Antonius de Klausener, deem säi Fest de 17. Januar gefeiert gëtt.
Se steet op der Kräizung vun der Haaptstrooss (Duerfstrooss), dem CR139, mat dem Neie Wee an Um Scheidbierg.
Klacken
Am Kierchtuerm vu Lelleg hänken 2 Klacke mam Schlagtoun b' an as'.
Robert Graf (Schauspiller)
De Robert Graf, gebuer den 18. November 1923 zu Witten a gestuerwen de 4. Februar 1966 zu München, war en däitsche Schauspiller.
Solvay-Konferenz
D'Solvay-Konferenzen (och alt Solvay-Kongress, -Conseil oder -Comité genannt) si wëssenschaftlech Konferenzen an de Beräicher Physik a Chimie, déi zanter 1911 an ënnerschiddlechen Ofstänn (zanter dem 2. Weltkrich: gewéinlech all dräi Joer) organiséiert ginn. Si goufen nom belsche Cheemiker an Industriellen Ernest Solvay genannt, deen déi éischt Konferenz gesponsert hat, an och Mäzen vu weidere Konferenze war, déi vum Institut international de physique et de chimie, dat hie gegrënnt hat, organiséiert goufen.
D'Iddi geet op de Walther Nernst zeréck, deen 1910 en internationale Kongress vu (maximal 25) Physiker um héchsten Niveau wollt organisieren, fir déi fundamental Problemer vun der Physik ze diskutéieren. Op der éischter Solvay-Konferenz vun 1911 koum dann och déi deemoleg Weltspëtzt vun den experimentellen an den theoreetesche Physiker zesummen. Duerch déi Konferenze koum et zu wichtege Fortschrëtter an der Quantemechanik.
Déi éischt iwwer d'Theorie vun der Stralung a Quante war vum 30. Oktober bis den 3. November 1911 am Hôtel Métropole zu Bréissel.
Canton de Couserans Ouest
De Canton de Couserans Ouest ass eng franséisch administrativ Andeelung am Arrondissement Saint-Girons am Departement Ariège an der Regioun Occitanie.
Karl Ernst Dumont
De Karl Ernst Friedrich Dumont, gebuer de 27. Juni 1808 zu Letmathe a Westfalen a gestuerwen de 24. Januar 1879 an der Stad Lëtzebuerg, war den zweete Chef vun der lëtzebuergescher Forstverwaltung. De Karl (Charles) Dumont huet am Stater Atheneum studéiert an uschléissend e Fachstudium am Ausland gemaach. Dono ass hien an d'lëtzebuergesch Forstverwaltung agetratt, wou hien am Februar 1842 seng definitiv Ernennung als “garde général” krut. De 6. November 1846 huet hie provisoresch, wéi et geheescht huet, dem verstuerwene “maître forestier” Herget seng Funktiounen iwwerholl a gouf domat de Chef vun der Forstverwaltung. Am November 1849 ass den Titel “maître forestier” ofgeschaaft an ersat ginn duerch den neien Titel “garde général en chef”, deen den Dumont vun do u gedroen huet. 1874 ass dunn den Titel “inspecteur des eaux et forêts” an d'Plaz komm, deen den Dumont den 22. Juli 1874 krut. Den Dumont war “membre agrégé” vun der Société des sciences naturelles respektiv vun derSection des sciences vum Institut grand-ducal vun 1852 un.
Canton de Couserans Ouest
Mam Dekret vum 18. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Legendre (Moundkrater)
De Legendre ass en Aschlagkrater am Oste vun der viischter Moundsäit, südëstlech vum Mare Fecunditatis, westlech vum Krater Humboldt a südëstlech vum Krater Petavius.
De Krater ass zimmlech oval geformt a staark erodéiert, den Zentrum ass zimmlech flaach.
De Krater gouf 1935 vun der I.A.U. nom franséische Mathematiker Adrien-Marie Legendre (1752–1833) genannt.
Circuit de l'Aulne 1999
Déi '''43. Editioun vum Circuit de l'Aulne''' gouf den 23. August 1999 gefuer.
Se stoung um Kalenner vun der UCI an der Kategorie 1.4.
D'Course gouf vum Fransous Walter Bénéteau gewonnen.
NGC 1800
Den NGC 1800 ass eng irregulär Galaxis am Stärebild Columba. Si gouf 1835 vum John Herschel mat engem 18,7-Inch-Spigelteleskop entdeckt.
Allerséilen
Allerséilen ass am Kierchejoer vun der kathoulescher Kierch deen Dag, un deem un déi Verstuerwe geduecht gëtt, déi der kierchlecher Doktrin no nach am Feegfeier sinn.
Dat Fest gëtt den 2. November gefeiert an d'Traditioun geet op dat 10. Joerhonnert zeréck.
Tour de Luxembourg 2011
Den Tour de Luxembourg 2011 huet mëttwochs den 1. Juni 2011 an der Stad Lëtzebuerg ugefaangen an déi lescht Etapp koum de 5. Juni 2011 och do un.
Bargagli
Bargagli ass eng Uertschaft a Gemeng an Italien an der Provënz Genua.
Colle-Zukertort-System
De Colle-Zukertort-System ass en Erëffnungssystem vum Schachspill, deen duerch e wäissen Opbau mat d4/Sf3/e3/Ld3/b3/0-0/Lb2/Sbd2 definéiert ass.
InterCity J
Den InterCity J (IC J) war e belschen Zuch dee Bréissel-Midi mat Arel verbonnen huet. Bis op e puer Ausname gouf déi Verbindung ëmmer bis op d'Gare Lëtzebuerg verlängert, an hat hiren Urspronk fir de Retour och nees op der Stater Gare. Duerch d'Modifikatioune vun 2014 an 2017 gouf déi Linne mam IC-16 a mam IC-34 ersat.
Déidlech Ofgrënn
'Déidlech Ofgrënn. Dem Fischbach säin 3. Fall.' ass e Kriminalroman op Lëtzebuergesch vum lëtzebuergeschen Auteur Jean Schoos, deen 2018 bei den Éditions Guy Binsfeld erauskoum. Et ass, no Den drëtte Schlëssel a Schaarf Munitioun, den drëtte Roman aus der Serie Gudde Gendaarm, béise Gendaarm.
Ëm wat geet et am Roman?
De Kommandant vun enger Gendarmerie-Brigad gëtt op Ouschtersonndeg a sengem Büro mat enger Kugel am Kapp opfonnt. Am Nopeschhaus gëtt een anere Gendaarm fonnt, deen kuerz drop an e Koma fält. Vun deem Drëtten an der Ronn feelt all Spuer...
InterCity J
Streck
Den InterCity J ass iwwer follgend Linne gefuer:
Déidlech Ofgrënn
Soss
Am Roman, deen 1973 spillt, geet et nees ëm d'Krichsgeneratioun, déi mat hirer Vergaangenheet ze kämpfen huet, ëm eng staatlech Autoritéit, déi alles dru setzt fir datt d'Saachen ënner dem Teppech bleiwen, an ëm antikommunistesch Ënnergrondorganisatiounen, déi sech mat Militärvertrieder zesummendinn.
InterCity J
Streck
An der Belsch: Zu Lëtzebuerg:
Déidlech Ofgrënn
Soss
De Fischbach, deen ewell zum Kapitän promovéiert ass, geet ë. a. der däischterer Geschicht vun de Lëtzebuerger am Reserve-Polizeibataillon 101 op de Grond, déi am Zweete Weltkrich a Polen a Massenermuerdunge verwéckelt waren.
InterCity J
Streck
D'Streck ass integral mat 3KV Gläichstroum elektrifizéiert. D'Referenzvitess läit bei 130 km/St.
Am Summer goufe moies fréi zwéin Zich bis Oostende oder Blankenberge verlängert.
Am Kader vum Amenagement vun der Linn 162 war den Asaz vu sougenannte Pendulaire-Zich an der Diskussioun. Déi Zich kéinten trotz ville Kéieren eng héich Vitess bäibehalen, wat den Trajet op knapps iwwer 2 Stonne kéint drécken.
Horaire
Den Horaire 2010 huet virgesinn, datt all Stonn 1 Zuch an all Richtung op där Verbindung fiert. A Richtung Bréissel fiert den éischten Zuch mueres um 4:45 Auer zu Arel fort an de leschten owes um 21:20 Auer an der Stad, woubäi deen Zuch an der Woch zu Namouer säin Terminus huet an um Weekend zu Jemelle.
Vun der Gare du Midi erfort fiert den éischten Zuch wiertes, moies um 5:30 Auer, um Weekend um 6:30 Auer an de leschten owes um 20:30 Auer.
Well déi regulär Zich 3 Stonne brauchen, goufen et 4 Schnellzich an all Richtung déi nëmmen op de wichtegste Garen hale bleiwen an dowéinst nëmmen 2 Stonnen an 30 Minutte brauchen.
Material
D'Material fir déi Relatioun bestoung an der Reegel aus 2 belschen AM 96 dei ënner Ëmstänn zu Arel mat enger weiderer Automotrice verstäerkt goufen. Bis den 28. Mee 2000 sinn AM 80 op der Streck gelaf. An der Woch bestounge 4 Relatioune mueres a 4 Relatiounen owes aus belschen M6 Voituren déi entweeder vun enger T13/CFL3000 oder enger HLE20 gezu goufen.
Mantel
E Mantel  ass e Kleedungsstéck mat laangen Äerm dat den Uewerkierper bedeckt. Et gläicht enger Jackett. De gréissten Ënnerscheed läit an der Längt. Haut gëllt generell, datt d'Jackett bis un den Hënner geet, mä et hänkt vun der Epoch a vun der Moud of, bei wéi enger Gréisst d'Jackett ophält an de Mantel ufänkt. Mäntel déi iwwer de Knéien ophalen, ginn Trois quarts genannt.
De Mantel gëtt generell baussent dem Haus ugedoen, mat Ausnam vu bestëmmte Forme wéi dem Buedmantel. E gëtt meescht am Wanter ugedoen a soll géint d'Keelt schützen. E Reemantel schützt sengersäits, wéi den Numm et noleet, géint Reen. Bekannt ass dobäi besonnesch den Trenchmantel a Mäntel déi aus Gabardine konfektionéiert sinn. Fir Wantermäntel oder Juegdmäntel ass de Loden e beléift Stoft.
Red Dawn
Red Dawn ass en US-amerikanesche Film vum John Milius aus dem Joer 1984.
Ëm wat geet et am Film?
D'USA ginn am 3. Weltkrich duerch kubanesch, nicaraguanesch a sowjetesch Truppe besat. Eng Grupp vun amerikaneschen Teenager bekämpft d'Okkupanten...
Urbanismus zu Lëtzebuerg zanter 1945
Dësen Artikel behandelt verschidden urbanistesch Moossnamen, déi nom Zweete Weltkrich zu Lëtzebuerg geholl goufen. Dës Moossname sinn d'Äntwert op wesentlech Changementer vun der Gesellschaft zënter 1945. Bevëlkerungswuesstem, méi eng grouss Presenz a Bedeitung vum Auto, wirtschaftlech Verännerungen an nei Zorte vu Stéit dreiwen d'Urbanisten un, nei Strukture fir d'Lëtzebuerger Stied a Gemengen ze plangen, ëmmer enk gebonnen un déi politesch a wirtschaftlech Entwécklung souwéi zanter de leschte Joren ëmmer méi am Respekt vun der ekologescher Situatioun an aneren Noutwennegkeeten. Wichteg Instrumenter fir den Urbanismus sinn déi sougenannt PAGen déi bis 2004 op engem Gesetz vum 12. Juni 1937 baséiert hunn a sech elo op d'Gesetz vum 14. Juni 2015 stäipen, souwéi neierdéngs d'PDSen an d'Regionalpläng.
Definitioun vun urbanen/urbanisteschen Zonen zu Lëtzebuerg
Zënter 2015 benotzt de Statec (Institut national de la statistique et des études économiques du Grand-Duché de Luxembourg) den „degré d'urbanisation“ (DEGURBA), dee vun der Organisatioun fir Ekonomesch Zesummenaarbecht an Europa entwéckelt gouf. Dëst Instrument definéiert d'Ausmooss vun der Urbaniséierung unhand vun zwee Critèren:
Urbanistesch Zonen zu Lëtzebuerg
Op Basis vum Degré d'urbanisation sinn d'Gemenge vum Grand-Duché, vum 1. Januar 2016 un, op dräi Kategorië verdeelt :
Evolutioun vun der Lëtzebuerger Populatioun tëschent 1945 an 2011
Zënter dem Enn vum Zweete Weltkrich ass déi Lëtzebuerger Populatioun däitlech gewuess. Se ass vun 290.992 Awunner am Joer 1947 op 512.353 Awunner bei der leschter Vollekszielung vun 2011 geklommen. Allerdéngs ass dat meescht vun dësem Wuesstem op déi Zäit no 1985 zeréckzeféieren. Dëse Wuesstem erkläert sech haaptsächlech duerch d'Migratioun vu Familljen an de Grand-Duché, déi säit Mëtt den 80er Jore vun der Finanzplaz Lëtzebuerg an dem Déngschtleeschtungssecteur ugezu ginn. Zënterhier ass Lëtzebuerg eent vun de rare Länner a Westeuropa, dat duerch, souwuel ee positive Migratiounstaux wéi een natierlechen Taux, eng Bevëlkerung huet, déi duerchschnëttlech méi jonk ass wéi déi vun hiren Noperen.
Geographesch gesi war dee gréisste Bevëlkerungswuesstem an de Kantonen Esch-Uelzecht a Lëtzebuerg, dat heescht an deenen zwou Regiounen, déi d'Majoritéit vun den urbanen Zone vu Lëtzebuerg ausmaachen.
An der selwechter Period huet sech d'Zesummesetzung vun de Stéit grondsätzlech geännert. Sou ass net nëmmen d'Zuel vun de Stéit vun 80.242 am Joer 1947 op 171.953 am Joer 2001 gewuess, mä d'Moyenne vun de Persounen an engem Stot ass wesentlech vun 3,63 Persounen am Joer 1947 op 2,51 Persounen am Joer 2001 erofgaangen.
Evolutioun vum Automobilsecteur
Nom Enn vum Zweete Weltkrich ass eng Period vu Fridden a Massekonsum. Ee vu den Haaptsecteuren dee vun där Period markéiert ass, ass dee vum Auto, dee sech ëmmer méi als Haaptransportmëttel duerchsetzt.
De Wuesstem vun der Zuel vun den Autoen ass enk un d'Evolutioun vun der Wirtschaft gebonnen. Zesummefaassend léisst sech soen, datt Lëtzebuerg 1974, ee Joer nom Pëtrolsschock, fir d'éischt Kéier d'Grenz vun 100.000 Autoen iwwerschratt huet. 1990 goufen et scho méi wéi 200.000 Autoen zu Lëtzebuerg an zanter 2000 fuere méi wéi 300.000 Autoen op de Lëtzebuerger Stroossen.
Wéinst deem konstante Wuesstem vun der Autoszuel huet sech och d'Stroosseninfrastruktur zu Lëtzebuerg weiderentwéckelt. Sou ass 1969 deen éischten Deel vun der Autobunn A1 tëschent dem Kierchbierg an dem Sennengerbierg gebaut ginn. Änlech urbanistesch Evolutioune maache sech och an de Stied vum Grand-Duché bemierkbar.
Stad Lëtzebuerg
D'Bevëlkerung vun der Stad Lëtzebuerg huet sech tëschent 1947 an 2016 praktesch verduebelt, vun 61.996 op 115.227 Awunner. Am selwechte Mooss ass och d'Bevëlkerungsdicht geklommen, sou datt d'Grenz vun 1000 Awunner pro Quadratkilometer schonn 1947 depasséiert gouf. Trotzdem bleift d'Bevëlkerungsdicht wärend der ganzer Zäit méi niddreg wéi zu Esch-Uelzecht, wou d'urban Fläch méi kleng ass wéi an der Stad Lëtzebuerg.
Gesamtbevëlkerung a Bevëlkerungsdicht an der Stad Lëtzebuerg :
Nom Zweete Weltkrich engagéiert sech de Grand-Duché an der Konstruktioun vun enger europäescher Unioun. D'Stad Lëtzebuerg hëlt aktiv un dësem Prozess deel, andeems se 1952 „provisoresch“ de Sëtz vun der „Haute Autorité de la Communauté européenne de charbon et d'acier (CECA)“ op der Metzer Plaz installéiert.
1958 deposéiert dann de Schäfferot vun der Stad Lëtzebuerg offiziell seng Kandidatur, fir de Sëtz vun der europäescher Communautéit ze kréien. Fir dës Kandidatur ze ënnerstëtzen, schafft d'Stad Lëtzebuerg een néien Urbanisatiounsplang aus, deen de Bedierfnesser vun enger sou grousser Communautéit soll gerecht ginn. Den Haaptprojet, deen aus dësem Urbanisatiounsplang ervirgeet, ass de Bebauungs- an Urbaniséierungsplang vum Kierchbierg vun 1961.
Laut dem Gesetzprojet, an deem ënner anerem d'Motiver vun der Lëtzebuerger Regierung duergeluecht ginn, soll de Bebauungsplang virun allem zwee Punkte gerecht ginn. Op der enger Säit sollen d'Verbindung vum Kierchbierg mam Stadkär an déi doraus resultéierend Stroosseninfrastrukturen eeben dësen Zentrum vun der wuessender Zuel un Autoen entlaaschten. Op dës Manéier soll ee besseren Zougang mam Auto bei déi europäesch Institutiounen, déi sech um Kierchbierg wëllen installéieren, garantéieren. Op der anerer Säit sollen d'Gebaier an d'Struktur vum Kierchbierg un d'Besoine vun enger méiglecher europäescher Haaptstad ugepasst ginn.
De Staatsrot an d'Spezialkommissioun vun der Chamber setzen nach zwee aner Elementer bäi: Et sinn dëst engersäits d'Schafe vu Wunnraum um Kierchbierg, fir den Drock, deen um Immobiliesecteur läit, ze reduzéieren an anerersäits d'Schafung vun engem touristeschen Attraktiounspunkt baussent dem Stadzentrum. Béid Elementer bleiwen allerdéngs ouni Impakt. Wärend den 1960er Joren sinn déi lëtzebuergesch urbanistesch Projeten haaptsächlech vum Kölner Urbanist Josef Stübben beaflosst ginn. Hien huet ënner anerem de Bebauungsplang vum Lampertsbierg am Joer 1937 konzipéiert. Vun 1967 un ersetzt den Plang Vago, vum Paräisser Architekt Pierre Vago, em Stübben seng Aarbechten. Mä de Plang Vago respektéiert wéineg den historesche Patrimoine vun der Stad a gesäit vir bal all déi al biergerlech Villaen um Boulevard Royal ofrappen ze loossen. Des Weidere weist de Vago all Quartier eng eenzeg Funktioun zou, wat zu engem Manktem un Interconnexioune féiert.
Déi monolithesch Entwécklung vum Kierchbierg als Sëtz vun den EU-Institutiounen hëlt ab 1982 néi Formen un. Déi vereenzelt Gebaier vun der Europäescher Kommissioun, déi iwwer de Plateau vum Kierchbierg verdeelt sinn, sollen an en méi kohärenten an heterogenen Ensembel integréiert ginn an net méi duerch verschiddene Stroossen an Agrarfläche getrennt ginn. Dofir decidéiert de Fonds d'urbanisation et d'aménagement du plateau de Kirchberg ënnert der Leedung vum Fernand Pesch, de Kierchbierg net a 4 Zonen (europäesch Institutiounen, Schoulen, Industriezonen a Wunnquartier) anzedeelen, mä gemëscht Quartieren ze schafen. De Fong engagéiert doropshin eng Ekipp vun internationalen Urbanisten, déi unhand vun deenen néien Direktiven een neie Bebauungsplang sollen ausschaffen. D'Resultat vun dëser Zesummenaarbecht, déi 1991 virgestallt gouf, ass dono an de Gesamtplang vun der Stad Lëtzebuerg integréiert ginn.
De Kierchbierg ass bis haut déi Regioun, déi am meeschte vun den urbanistesche Changementer betraff ass.
Esch-Uelzecht
D'Stad Esch-Uelzecht ass déi zweetgréisst Stad vum Grand-Duché hanner der Haaptstad. Mä d'Fläch vun der Stad am Süde vum Land ass relativ kleng mat engem Total vu 14,35 km2, wouvun zwee Drëttel Industriezonen oder Gréngfläche sinn.
Gesamtbevëlkerung a Bevëlkerungsdicht vun der Escher Gemeng :
Tëschent 1947 an 1970 ass d'Zuel vun den Escher Awunner stänneg geklommen, dëst virun allem well vill Migrante vun der Stolindustrie am Süde vum Land ugezu goufen. Mä mat der Stolkris, bei där Esch haart getraff gouf, ass d'Awunnerzuel zeréckgaangen. Dësen negativen Trend ass eréischt Ufank 2000 zeréckgaangen an d'Bevëlkerung vun Esch erreecht 2016 een neie Rekord mat 33.939 Awunner. Wärend d'Gemeng Esch manner Awunner huet wéi d'Stad Lëtzebuerg, läit se awer wärend der ganzer Period vun dëser Etude, mat enger héijer Bevëlkerungsdicht, déi een Taux vun 2365 Awunner pro km2 am Joer 2016 erreecht, virun der Stad Lëtzebuerg.
Déi urbanistesch Projeten déi tëschent 1945 an 1990 zu Esch ausgeschafft goufen, kënnen an dräi verschidde Kategorien agedeelt ginn: de Logement, de Commerce an d'Stroosseninfrastrukturen.
Schonn 1924 huet den Escher Schäfferot ee Bebauungsplang vum renomméierten Urbanist Josef Stübben, dee scho fir d'Stad Lëtzebuerg Pläng ausgeschafft huet, ugeholl. Dëse Plang gouf awer – mat Ausnam vun der Ëmgéigend vun der Plaz Jean Jaurès - ni realiséiert.
Asiago - DLR Asteroid Survey
Asiago - DLR Asteroid Survey, ofgekierzt ADAS, woubäi DLR fir Deutsches Zentrum für Luft- und Raumfahrt steet) ass d'Bezeechnung fir en Asteroidesichprogramm, dat zanter 2001 vum Asiago-Observatoire vun der Universitéit Padua a Kooperatioun mat dem Institut fir Planéitefuerschung vum DLR bedriwwe gëtt. Mat Hëllef vun engem 67-cm-Schmidt-Teleskop vum Asiago-Observatoire goufe bis (2005) ronn 320 Asteroiden entdeckt.
Urbanismus zu Lëtzebuerg zanter 1945
Esch-Uelzecht
Nom Zweete Weltkrich ginn déi éischt grouss urbanistesch Projeten ausgeschafft am Hibléck vum Cinquantenaire vun der Stad am Joer 1956. Dat selwecht Joer entsteet och een neie Bebauungsplang fir ee Wunnquartier, „Cité du Cinquantenaire“ genannt, am Weste vu Lalleng.
Asiago - DLR Asteroid Survey
ADAS ass (nieft UDAS) en Nofollegprogramm vum ODAS-Himmelsiwwerwaachung, dee 1999 opgrond vu finanzielle Schwieregkeete gestoppt hat misse ginn.
Urbanismus zu Lëtzebuerg zanter 1945
Esch-Uelzecht
Tëschent 1960 an 1970 falen déi eenzel Infrastruktur- a Logementsprojeten zesummen.